kardosdrur/scandi-wiki huggingface dataset:
Brede IF

{{Infoboks fodboldklub
|               kort_klubnavn = Brede
|                     billede = Brede IF klubhus.jpg
|              billede_bredde = 
|         billede_beskrivelse = Indgang til Brede IF
|              fulde_klubnavn = Brede IF
|                 kælenavn(e) = De grønnee, '|              dato_grundlagt = 12. juli 1920
|                 dato_opløst = 
|           nationalt_forbund = DBU
|              lokalt_forbund = SBU
|                  hjemmebane = FORTET
|               hjemmebane_by =  Lyngby
|           hjemmebane_nation = Danmark
|        hjemmebane_kapacitet = 
|     hjemmebane_siddepladser =
|                     formand = Jesper Hansen
|      formand_stilling_titel = Bestyrelsesformand
|                  cheftræner = Henrik Nielsen
|   cheftræner_stilling_titel = 
|                hjælpetræner = Jesper Hansen
| hjælpetræner_stilling_titel = Assistenttræner 
|             nuværende_sæson = 
|              nuværende_liga = 
|                sidste_sæson = 
|                 sidste_liga = 
|                   nuværende = 
|         officiel_hjemmeside = www.brede-if.dk
| dragt_1_mønster_venstre_arm = _white_hoops
|        dragt_1_mønster_krop = _whitestripes3
|   dragt_1_mønster_højre_arm = _white_hoops
|      dragt_1_mønster_shorts = 
|    dragt_1_mønster_strømper = 
|   dragt_1_farve_venstre_arm = 46d317
|          dragt_1_farve_krop = 46d317
|     dragt_1_farve_højre_arm = 46d317
|        dragt_1_farve_shorts = 46d317
|      dragt_1_farve_strømper = 46d317
| dragt_2_mønster_venstre_arm = _black_hoops
|        dragt_2_mønster_krop = _blackstripes3
|   dragt_2_mønster_højre_arm = _black_hoops
|      dragt_2_mønster_shorts = 
|    dragt_2_mønster_strømper = 
|   dragt_2_farve_venstre_arm = CCFF66
|          dragt_2_farve_krop = CCFF66
|     dragt_2_farve_højre_arm = CCFF66
|        dragt_2_farve_shorts = 000000
|      dragt_2_farve_strømper = 000000
}}Brede IF''' er en dansk fodboldklub, der ligger på Bredebovej 2-4 i Kongens Lyngby.
Klubben er grundlagt i 1920, og har blandt andre haft landsholdsspilleren Mikkel Beckmann i klubben.

Eksterne henvisninger 
 Klubbens hjemmeside

Fodboldklubber under DBU Sjælland
Fodboldklubber i Sjællandsserien
Lyngby-Taarbæk Kommune
Etableret i 1920
Carl-Ebbe Andersen

Carl-Ebbe Andersen (født 19. januar 1929 i Roskilde – 14. juni 2009 i Roskilde) var en dansk roer, der vandt guldmedalje ved sommer-OL 1948 i London som styrmand i toer med styrmand sammen med Finn Pedersen og Tage Henriksen.

Carl-Ebbe Andersen stillede op for Roskilde Roklub, og han var dansk mester tre gange i toer med styrmand, de to første gange, i 1947 og 1948, sammen med Pedersen og Henriksen og i 1950 sammen med Finn Pedersen og Kai Suhr. På grundlag af de to første mesterskaber blev båden udtaget til OL i 1948. I det  indledende heat ved legene blev båden nummer to og måtte i   opsamlingsheat, som blev vundet sikkert. I semifinalen mod den franske båd vandt Andersen og kammeraterne i et tæt opløb, og i mod Italien og Ungarn blev det en overlegen sejr til danskerne.

Noter

Eksterne henvisninger 
 
 

Olympiske roere fra Danmark
Olympiske mestre fra Danmark
Personer fra Roskilde
Medaljevindere fra Danmark ved sommer-OL 1948
Edvīns Bietags

Edvīns Bietags (28. februar 1908 i  Rūjiena i Guvernement Livland – 29. september 1983 i Jūrmala i Lettiske SSR) var en lettisk bryder, som stillede op i græsk-romersk brydning. Ved Sommer-OL i 1936 i Berlin vandt Bietags en sølvmedalje i vægtklassen op til 87 kilogram (letsværvægt). Bietags blev mester i sværvægtsklassen ved EM i brydning i 1934, og han blev lettisk mester seks gange i alt (1930, 1931, 1934, 1935, 1938 og 1940).

Se også 
 Letlands deltagelse i Olympiske lege

Kilder

Eksterne henvisninger 
 

Personer fra Rūjiena
Sportsfolk fra Letland
Olympiske sølvmedaljevindere fra Letland
Medaljevindere ved sommer-OL 1936
Brydere fra Letland
Frederik Kobberup Andersen

Johan Frederik Kobberup Andersen (født 24. januar 1920 i Aarhus – 7. maj 2003 i Struer) var en dansk kajakroer, der vandt sølvmedalje ved sommer-OL 1948 i London i enerkajak over 1000 m og blev verdensmester i enerkajak over 500 m i 1950.

Frederik Kobberup Andersen roede for Struer Kajakklub, og han tilhørte verdenseliten i nogle år kort efter anden verdenskrig. Han deltog for Danmark i OL i London, hvor han sikkert vandt sit indledende heat, men i finalen var hans evige rival fra den tid, svenskeren Gert Fredriksson, der vandt i sikker stil. 

Han også vandt medaljer ved to VM-stævner: I 1948 var han del af stafetholdet, der der vandt bronze i 4×500 m kajak, og to år senere på hjemmebane på Bagsværd Sø vandt han sølv i samme disciplin samt guld i 500 m enerkajak.

Medaljerne vandt han i en mahognikajak bygget af hans bror, Svend Helge Kobberup Andersen, og Gerhard Sørensen, der ligeledes var kajakroere og desuden møbelsnedkere.

Noter

Eksterne henvisninger 
 
 
 

Kajakroere fra Danmark
Olympiske sølvmedaljevindere fra Danmark
Personer fra Aarhus
Medaljevindere fra Danmark ved sommer-OL 1948
Maximumkort

Et maximumkort er et postkort med et frimærke påsat postkortets billedside, hvor postkortets billedmotiv svarer til frimærkets billedmotiv, og muligvis med et passende poststempel, som regel i form af et særstempel. Målet er, at opnå et maksimalt sammenfald af motiv, sted og tid i de tre elementer: postkort, frimærke og stempel. Dette særlige filatelistiske samleområde kaldes for maximumfilateli. Indenfor dette samleområde overlapper filateli (frimærke og poststempel) med deltiologi (postkort). Nogle samlere af disse kort bestræber sig på at få frimærket afstemplet på dets udgivelsesdag med et passende særstempel

Filateli
Fez (hovedbeklædning)

En fez er en cylindriskformet hovedbeklædning uden skygge af slibet uldfilt, som oftest i rødt eller sort og med sort silkekvast. Den anvendes hovedsagligt af muslimer i Nordafrika, Asien og på Balkan. I visse lande er den forbudt; Tyrkiet (i 1925; som afstandstagende fra det Osmanniske Riges kultur, som faldt i 1923), Iran (i 1928) og Egypten (i 1953). 

Fezen har fået sit navn af, at den røde farve udvandtes fra Kirsebær-Kornel som indbyggerne i byen Fez i Marokko importerede.

I 1800-tallets Europa var fez og slåbrok almindelig påklædning, når adelige og borgerlige herrer slappede af i hjemlige omgivelser. Et eksempel på dette er Martinus Rørbye på Constatin Hansens maleri Et selskab af danske kunstnere i Rom fra 1837. Rørbye dyrkede som mange af periodens kunstnere det nære Østen, som man anså for fascinerende og erotisk. Se orientalisme. 

Fezen har været anvendt som militær hovedbeklædning i en række europæiske og mellemøstlige hære helt frem til det 20. århundrede, herunder den græske og tyrkiske hær samt franske og belgiske kolonitropper i Nordafrika og Congo. Fezen bruges fortsat som en del af den græske livgardes paradeuniform. 

Fezen udgør sammen med smoking uniformen hos flere loger, fx Shriners International. Den danske komikerkvartet Ørkenens Sønner er kendt for at imitere denne logeuniform.

Hatte
Lægeigle

En lægeigle eller blodigle (Hirudo medicinalis) er en ledorm med tre kæber. Den kan forveksles med hesteiglen (Haemopis sanguisuga), men hesteiglen kan ikke bide gennem menneskehud. Blodigler lever i ferskvand. Arten er ikke særlig hårdfør og det er usikkert om den egentlig hører hjemme i nordisk natur, eller om den har fået menneskelig hjælp til spredningen, fordi iglerne har været værdifulde i medicinsk sammenhæng. Spredningen har i givet fald fundet sted for flere hundrede år siden. Blodiglen er på den danske rødliste over truede dyrearter.

Biologi 
Blodiglen er hermafrodit og lægger æg. Ungerne ligner de voksne, men er mindre. Blodigler kan gøre sig næsten flade og svømme elegant gennem vandet, mens de kan se ud som en pølse, når de er fulde af blod. De har sugekopper i begge ender og kan bevæge sig over land ved hjælp af disse. Blodiglen har tre kæber med tænder. Den lever af blod, som den suger fra dyr og mennesker, også fra frøer og padder.  Blodiglen suger sig fast og bider gennem huden, samtidig med at den udskiller et antikoagulerende stof, hirudin, som tilføres værten. Blodiglen efterlader et Y-formet mærke i huden. Såret bløder en tid efter iglen har sluppet taget. Det er tilstrækkeligt med et måltid om året, for en blodigle. Der er dokumenteret eksemplarer, der har opnået en alder af 30 år .

Medicinsk anvendelse 

Blodigler blev anvendt til åreladning og var et af middelalderens vigtigste medicinske hjælpemidler. Barberen var kirurgen blandt middelalderens håndværkere og beherskede kunsten at årelade sine patienter. Blodiglerne var et af barberens redskaber.

I 1800-tallet blev blodiglerne også benyttet på sygehuse. I 1850 blev der alene i Paris brugt 100 millioner blodigler på sygehusene.  Sygeplejersken Florence Nightingale brugte blodigler i behandlingen af patienter. I Norge indeholdt den første lærebog om sygepleje fra 1877 en udførlig beskrivelse af anvendelse af blodigler.

Viden og traditioner har levet videre i folkemedicinen helt op til nutiden. I Adressebok for Oslo omkring år 1900 havde "Igle- og koppekoner" sin egen kategori.

Blodiglen er en droge, som ind i 1900-tallet var til salg på apotekerne. Man havde særlige iglekrukker til opbevaring af de levende blodigler.

I 1980'erne fik blodiglerne fornyet aktualitet i forbindelse med kirurgi, ved påsyning af legemsdele. Blodigler kan sørge for at fjerne blod fra en påsyet finger, så venerne komme til at fungere.

Levende traditioner i Europa 
I Østeuropa er der stadig en udbredt tradition for anvendelse af blodigler. I flere lande tilbydes behandling med blodigler.

Litteratur 
 Lærum, Ole Didrik: Legekunst og apotek frå 1595 og framover i Extractum 400år med apotek, Bergen 1995, side 45-61
 Torstenson, Inge: En liten kirurgs historie i St. Hallvard nr. 4 1992.
 Nissen, Rikke: Lærebog i Sygepleie, 1877.

Eksterne henvisninger 

 Blodigler og andre igler 
 Naturhistorisk Museum i Århus om lægeiglen 
 Hirudo medicinalis University of Michigan 
 Gunnar Pedersen: Igle-Nielsa og helbredelse med igler og kopping

Ledorme
Lægemidler
Farmasihistorie
Parasitiske ledorme
Fez

Fez kan henvise til flere artikler:

 Fez (by) – en by i Marokko
 Fez (kongerige) – et rige centreret om denne by
 Fez (hovedbeklædning) – en type skyggeløs hovedbeklædning
U/19 Ligaen

U/19 Ligaen er den højest rangerende liga for U/19-hold i DBU-regi. Ligaen består af 12 hold, der alle møder hinanden 2 gange.

Resultater

Referencer 

 
Fodboldligaer
Fodboldturneringer i Danmark
U/19 Divisionen

U/19 Divisionen er den anden bedste rangerende liga for U/19-hold i DBU-regi. Ligaen består af 15 hold, der alle møder hinanden 2 gange.

Resultater

Referencer 

Fodboldligaer
Fodboldturneringer i Danmark
U/17 Divisionen

U-17 Divisionen er den anden bedste rangerende liga for U/17-hold i DBU-regi. Ligaen består af 16 hold, der alle møder hinanden 2 gange.

Resultater

Referencer 

Fodboldligaer
Fodboldturneringer i Danmark
U-18 Pige DM

U-18 Pige DM er den landsdækkende liga for U-18 Pige-hold i DBU-regi. Ligaen består af 13 hold, der alle møder hinanden 2 gange.

Fodboldligaer
Fodboldturneringer i Danmark
Henrik Castenschiold (1783-1856)

Henrik Gisbert Castenschiold (30. januar 1783 i København – 1. juli 1856 i Skælskør) var en dansk godsejer og officer, bror til Johan Carl Thuerecht Castenschiold og far til Carl Castenschiold.

Han var søn af officeren Joachim Castenschiold, blev kornet à la suite i sit 4. år ved Livgarden til Hest, sekondløjtnant à la suite i sit 6. år ved sjællandske regiment ryttere, premierløjtnant 1794, ritmester 1801, eskadronschef 1810 og major 1812. Samme år udnævntes han til 1. medlem af Remontekommissionen, der i 1813 også havde at gøre indkøb af heste til den franske regering. Denne forretning gav gode sportler, men kommissionen synes ikke at have været nøjeregnende ved disses oppebørsel, og Castenschiold tilpligtedes senere for sit vedkommende at tilbagebetale staten en sum penge og ikendtes fæstningsarrest for sin regnskabsførelse. 1820 afgik Castenschiold, der ved faderens død 1817 havde arvet herresædet Borreby, fra tjeneste ved kommissionen og stod à la suite indtil 1829, da han indtrådte i sit tidligere regiment – nu sjællandske lansenerer – som oberstløjtnant. 1833 blev han oberst, 1838 chef for holstenske lansenerer og 1842 generalmajor og chef for 2. kavaleribrigade.

Ved oprørets udbrud i 1848 var han i Christian Høegh-Guldbergs fraværelse midlertidig kommanderende general for Nørrejylland og Fyn og havde i denne egenskab fra stabskvarteret i Odense at træffe de første foranstaltninger til sikring af Nordslesvig, men blev derpå af A.F. Tscherning sendt til Jylland for at organisere hestfolket af den folkevæbning, som da påtænktes rejst. Castenschiold kom dog ikke i virksomhed, thi regeringen fastholdt kun i kort tid tanken om en sådan rejsning, og i begyndelsen af det følgende år tog han sin afsked fra krigstjenesten.

Castenschiold var 1826 udnævnt til kammerherre, 1835 til Ridder af Dannebrog, 1841 til Dannebrogsmand og 1845 til Kommandør af Dannebrog.

Han ægtede 9. november 1804 sit søskendebarn Augusta Frederikke Castenschiold (6. juni 1778 – 19. januar 1852), datter af generalmajor, krigs- og landkommissær Jørgen Frederik Castenschiold til Hørbygård og Johanne Vilhelmine f. von Grevenkop, men ægteskabet opløstes ved skilsmisse 1827, og Castenschiold giftede sig derpå 2. gang med Anna Margrethe Wegener (13. august 1808 – 31. august 1875), datter af kammerherre, oberst og chef for sjællandske lansenerer Carl Ludvig Wegener (29. januar 1770 – 12. december 1829) og Anna Margrethe f. Røttker. Han døde 1. juli 1856 i Skælskør.

Han er begravet i Magleby Kirke.

Der findes et portrætlitografi fra 1866 af I.W. Tegner & Kittendorff.

Kilder 
 S.A. Sørensen, "Henrik Castenschiold",

Eksterne henvisninger 

Henrik 1
Generalmajorer fra Danmark
Personer i Treårskrigen fra Danmark
Personer fra København
Danskere i 1700-tallet
Danskere i 1800-tallet
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Augustus Raymond Margary

Augustus Raymond Margary (26. maj 1846 i Belgaum, præsidentskabet Bombay – 21. februar 1875 i Mauvein, Jynnan) var en engelsk-indisk rejsende og diplomat.

Margary var ansat ved konsulatvæsenet i Kina og blev som tolk knyttet til oberst Brownes ekspedition, der fra Burma skulde trænge ind i Jynnan. Han drog fra Shanghai over land til Bhamo i det nordlige Burma og forenede sig 15. januar 1875 med Browne; kort efter blev han myrdet. Han var den første europæer, der har krydset Sydkina. Man har offentliggjort hans Journal Notes of a Journey from Hankow to Talifu (1875).

Kilder 

 

Diplomater fra Storbritannien
Personer der er blevet myrdet
Salmonsens
Hermann Marggraff

Hermann Marggraff (14. september 1809 i Züllichau – 11. februar 1864 i Leipzig) var en tysk forfatter. 

Han var i en række år virksom ved forskellige blade, bland andre "Augsburger allgemeine Zeitung" og "Hamburger Korrespondent", sidst ved "Blätter für litterarische Unterhaltung" i Leipzig. Af hans skrifter må i første række nævnes: de interessante afhandlinger Bücher und Menschen, Deutschlands jüngste Litteratur- und Kulturepoche, tragedierne Heinrich IV, Christiern II og Das Täubchen von Amsterdam, de humoristiske romaner Justus und Chrysostomus, Gebrüder Pech, Johannes Mackel og Fritz Beutel samt Gedichte og Balladenchronik. I litteraturhistorisk retning har han udgivet: Ernst Schulze, nach seinen Tagebüchern und Briefen (1855), Schillers und Körners Freundschaftsbund (1859) og Hausschatz der deutschen Humoristik (2 bind, 1860). Som kritiker bevarede Marggraff sit navn in i 20. århundrede, især i "Det unge Tysklands" annaler indtog han med rette en fremskudt plads.

Kilder 

 

Faglitterære forfattere fra Tyskland
Tyskere i 1800-tallet
Kritikere fra Tyskland
Humorister
Salmonsens
Erichsens Gård

Erichsens Gård er Rønnes bedst bevarede borgerhus og er del af Bornholms Museum.

Gården blev bygget i 1806 og udvidet i 1830'erne og 1840'erne. Henning Pedersen boede der 1816-37 og satte sit præg på den. Han tegnede Rønne Præstegård og det gamle Rådhus på Store Torv.

Gården fik navn efter dens nye ejer, kancelliråd Thomas Erichsen. I 1832 flyttede han til Bornholm, købte gården og giftede sig i 1838 med Michelle Westh. De fik tolv børn.

Et af dem – Vilhelmine Erichsen (1852-1935) kendt som Fru Belli – blev muse for Kristian Zahrtmann, som var en hyppig gæst i familiens hus, og for Holger Drachmann. Zahrtmann malede hende første gang, da hun var fjorten år gammel. I 1871 blev Vilhelmine gift med Drachmann i Gentofte kirke. Der findes mange minder om dem i huset.

Gården blev fredet i 1919, og den 15. februar 1950 solgte Elena Erichsen den til Bornholms Museum.

Der er en udstilling om familien Erichsen, Zahrtmann og Drachmann, om gården, haven og historien. Gæsterne oplever huset, som det var i anden halvdel af 1800-tallet.

Galleri

Litteratur 
 Knudsen, Ann Vibeke (1990) Erichsens Gård i Rønne – Udgiver: Bornholms Museum – Rønne –  – Hentet: 22. august 2011

Referencer 

Museer på Bornholm
Fredede bygninger, konstruktioner og anlæg i Bornholms Regionskommune
Fredede palæer, borgerhuse og lejlighedskomplekser i Danmark
Kultur i Rønne
Museer etableret i 1950
Bindingsværksbygninger i Danmark
Bygninger, konstruktioner og anlæg i Rønne
Estere

Estere (estisk: eestlased, ældre navn maarahvas)(på dansk også kaldet for estlændere) er en folkegruppe, overvejende bosatte i Estland og talende estisk, et finsk-ugrisk sprog, beslægtet med blandt andet finsk og ungarsk.

Historie 

Estland fik en bofast befolkning for omkring 10.000 år siden. Til trods for, at man ikke kan vide hvilket sprog, der taltes i området på denne tid, er der teorier om, at det for 5.000 år siden indvandrede folk, som muligvis talte et tidligt finsk-ugrisk sprog beslægtet med moderne estisk. Denne forskning bygger overvejende på genetik, ikke på sprogforskning. Sprogforskere har ment, at finsk-ugriske sprog dukkede op langt senere omkring Østersøen, formodentlig i tidlig bronzealder (ca. 1.800 f.Kr.). 

Navnet "Eesti", eller Estland, antages at stamme fra germansk Aestii, hvilken benævnelse findes hos Tacitus i dennes værk "Germania" 98 e.Kr. om de baltiske folk, som boede nord for floden Wisła. Skandinaverne kaldte landet syd for Den Finske Bugt "Eistland", og dette er fortsat det islandske navn på Estland. Protoestiske folk (lige som andre brugere af østersøfinske sprog) kaldtes derimod chuder i oldslaviske krøniker.

Noter

Eksterne henvisninger 

 Andrey V. Khrunin1, Denis V. Khokhrin, Irina N. Filippova, Tõnu Esko, Mari Neli, Natalia A. Bebyakova, Natalia L. Bolotova, Janis Klovins, Liene Nikitina-Zake, Karola Rehnström, Samuli Ripatti, Stefan Schreiber, Andre Franke, Milan Macek, Veronika Kruliǒva, Jan Lubinski, Andres Metspalu, Svetlana A. Limborska: "A Genome-Wide Analysis of Populations from European Russia Reveals a New Pole of Genetic Diversity in Northern Europe" (PLOS ONE; 2013, Volume 8, Issue 3) (engelsk)
Mark Ovendale

Mark Ovendale (22. november 1973 – 29. august 2011) var en engelsk fodboldmålmand. Han døde den 29. august 2011 af kræft.

Kilder

Eksterne henvisninger 

Fodboldspillere fra England
Personer fra Leicester
Personer døde af kræft
Hospitalskirken

Hospitalskirken er navnet på flere danske kirker:
 Hospitalskirken (Horsens Kommune) – en kirke i Klostersogn i Horsens Kommune
 Hospitalskirken (Aarhus Kommune) – en kirke i Risskov Sogn i Århus Kommune

 Se også
 Frederiksberg Hospitalskirke – en kirke ved Frederiksberg Hospital i Godthaabs Sogn i Københavns Kommune
 Hertug Hans Hospitalskirke – en kirke i Haderslev Vor Frue Domsogn i Haderslev Kommune
 Rigshospitalets Kirke – en kirkesal på Rigshospitalet og i Sankt Johannes Sogn i Københavns Kommune
 Sankt Hans Hospitalskirke – en kirke ved Sankt Hans Hospital i Sankt Jørgensbjerg Sogn i Roskilde Kommune
 Maria Magdalene Kirken – en kirke ved Hvidovre Hospital i Hvidovre Sogn i Hvidovre Kommune
US Open 2011

US Open 2011 var en tennisturnering, der spilledes udendørs på hardcourt-underlag i perioden 29. august – 12. september 2011. Turneringen var den 131. udgave af US Open og den fjerde og sidste grand slam-turnering i 2011. Den blev spillet på Billie Jean King National Tennis Center i Queens, New York City, USA.

Resultater

Herresingle 

Hovedturneringen i herresingle havde deltagelse af 128 spillere. Resultaterne fra ottendedelsfinalerne og frem er vist nedenfor.

Damesingle 

Hovedturneringen i damesingle havde deltagelse af 128 spillere. Resultaterne fra ottendedelsfinalerne og frem er vist nedenfor.

Herredouble 

Hovedturneringen i herredouble havde deltagelse af 64 par. Resultaterne fra kvartfinalerne og frem er vist nedenfor.

Damedouble 

Hovedturneringen i damedouble havde deltagelse af 64 par. Resultaterne fra kvartfinalerne og frem er vist nedenfor.

Mixed double 

Turneringen i mixed double havde deltagelse af 32 par. Resultaterne fra kvartfinalerne og frem er vist nedenfor.

Kilder / eksterne henvisninger 

 US Open

2011
WTA Tour 2011
ATP Tour 2011
Mariane af Mecklenburg-Strelitz

Caroline Charlotte Mariane af Mecklenburg-Strelitz (10. januar 1821 – 1. juni 1876) var datter af Huset Mecklenburg-Strelitz og blev kronprisesse af Danmark som anden hustru til (senere) kong Frederik 7.

Biografi 

Hertuginde Mariane af Mecklenburg-Strelitz var født i Neustrelitz, som datter af storhertug Georg af Mecklenburg-Strelitz og hans hustru den hessiske prinsesse Marie af Hessen-Kassel, som igen var søster til landgreve Vilhelm af Hessen som var kong Christian 8.s svoger. Christian havde efter sønnens separation fra prinsesse Vilhelmine Marie ønsket at få kronprins Frederik 7. gift på ny, hvorfor han blev opmærksom på den tyveårige Mariane, som i forvejen var blevet undervist i dansk af digteren Christian Winther. Frederik var 33. De to blev gift i Neustrelitz den 10. juni 1841, og den 21. juni kom de til Danmark med linjeskibet Christian 8, for dagen efter at afholde et festligt indtog i København.

Tidligt viste ægteskabet sig dog at være ulykkeligt, hovedsageligt som følge af kronprinsens hidsige temperament, overdrevne druk og skamløse skørtejægeri. Den lille uerfarne prinsesse, der blev beskrevet som uforbederlig genert og nervøs, manglede evnen til at udøve en beroligende indflydelse på sin mand, og snart opstod der rygter om at hun ikke trivedes på Odense Slot hvortil kronprinsen var flyttet efter faren blev konge. I foråret 1844 besøgte prinsessen sine forældre i Tyskland, og nægtede siden at vende tilbage til Danmark. Skilsmissen blev fuldgyldigt den 30. september 1846. I skilsmissedokumentet som blev offentliggjort i Kollegietidende hed det at: Skilsmissen skyldtes Prinsessens nedarvede sygelighed og nedbrudte helbred, og at Kronprinsen kun ugerne indvilligede i skilsmissen, som han hjertelig beklagede. Sandheden var snarere at prinsessen var blevet fuldstændig nedkørt af sin ægtemands vilde og uudholdelige levevis, mens kronprinsen på sin side var glad for igen at kunne optage forbindelsen til Louise Rasmussen.

Mariane beholdte sine titler efter skilsmissen og fortsatte et tilbagetrukkent og stille liv i Neustrelitz. Hun omtalte kun sjældent sin tidligere mand, undtagelsesvis når danske besøgende var forbi, i hvilke forbindelse hun så udtalte: ”Han var alt for bizar!”

Hun døde i Neustrelitz i 1876 og ligger begravet i . I Danmark var hun kendt som Prinsesse Mariane.

Anetavle

Noter

Litteratur

Eksterne henvisninger 

Prinsesser fra Danmark
Huset Mecklenburg
Huset Oldenburg
Personer fra Neustrelitz
Personer i Dansk Biografisk Leksikon
US Open-mesterskabet i herresingle 2011

Herresingleturneringen ved US Open 2011 var en del af US Open 2011. Det var 130. gang, at der blev spillet om herresingletitlen ved US Open. Hovedturneringen havde deltagelse af 128 spillere, hvoraf 104 havde kvalificeret sig direkte på grundlag af deres verdensranglisteplacering, mens otte spillere var blevet tildelt et wild card og 16 spillere havde spillet sig gennem kvalifiaktionen. Efterfølgende meldte to spillere afbud, hvilket betød, at de blev erstattet af to lucky losere fra kvalifikationen.

Hovedturnering

Spillere og seedninger

Første til tredje runde

Ottendedels-, kvart-, semifinaler og finale

Kilder / eksterne henvisninger 
 US Open 

US Open 2011 (tennis)
2011
ATP Tour 2011